"Бәйтерек" холдингі "Сбербанк Қазақстанды" сатып алмақ па?
""Бәйтерек" холдингі "Сбербанк Қазақстанды" сатып алмақ па?" | "https://abai.kz/post/153853"
TITLE: "Бәйтерек" холдингі "Сбербанк Қазақстанды" сатып алмақ па?
URL: https://abai.kz/post/153853
META: ""Бәйтерек" холдингі "Сбербанк Қазақстанды" сатып алмақ па?" | "https://abai.kz/post/153853"
DATE: 23.06.2022
AUTHOR(s): Abai.kz
TOTAL WORDS: 125
TEXT: "Бәйтерек" ұлттық басқарушы холдингі "Сбербанк Қазақстанды" сатып алу бойынша келіссөз жүргізіп жатыр. Ақпаратты Қаржы нарығын реттеу және дамыту агенттігінің төрайымы Мәдина Әбілқасымова растады. Бұл туралы Тengrinews.kz-ке сілтеме жасап Abai.kz хабарлайды. "Қазір "Сбербанк Қазақстанды" сату мәселесі талқыланып жатыр. Бұл - "Сбербанк Ресей" ЖАҚ-тың еншілес ұйымы. Ресейде бұл банкке санкция салынғандықтан, банк шетелдік валюталарда операция жасай алмайды. Шетелдік корреспондент-банктердегі шоттары жабылып, жаңа қаржыландыруды тарту мүмкіндігі шектеулі. Осыған байланысты "Сбербанк Ресей" өзінің еншілес ұйымын Қазақстанда сату туралы шешім қабылдады және қазіргі уақытта "Бәйтерек" холдингімен банкті сату туралы тиісті келіссөз жүргізіліп жатыр", -деді Әбілқасымова. "Бәйтерек" ҰБХ-ның жалғыз акционері - Қазақстан үкіметі. Холдинг құрамына 8 еншілес ұйым кіреді: "Қазақстанның даму банкі", "Отбасы банк", "Даму" ӨДҚ, "Қазақстандық тұрғын үй компаниясы", Kazakh Export, "Қазына Капитал Менеджмент", "Аграрлық несие корпорациясы", "ҚазАгроҚаржы" АҚ. Abai.kz
